Il-Qorti preseduta mill-Maġistrat Marseann Farruġia ddeċidiet li s-Serb li ammetta li seraq minn supermarket, jintbagħat pajjiżu malli jiskonta s-sentenza. Il-Qorti kkundannat lil Milan Glusac ta’ 26 sena, li jgħix San Pawl il-Baħar, għal sitt ġimgħat ħabs. Huwa tressaq il-Qorti dalgħodu fejn ammetta li seraq flixkun whiskey minn supermarket. L-Ispettur Godwin Scerri qal li meta l-pulizija fittxet fl-appartament tiegħu, sabet ukoll għodda b’valur ta’ madwar €800, li kienet irrapurtata misruqa minn ħanut f’Bormla f’Lulju.